armvectores/hy_wikipedia_2023 huggingface dataset:
Սուրբ Թովմասի տաճար

Սուրբ Թովմասի տաճար (Սուրբ Թովմասի բազիլիկ, சாந்தோம் பசிலிக்கா), կաթոլիկ եկեղեցի Չեննայում (Մադրաս), Հնդկաստան։ Մադրասի և Մելապորի արքեպիսկոպոսության մայր տաճարն է։


== Պատմություն ==
Ըստ քրիստոնեական ավանդության՝ Սուրբ Թովմասը եղել է Հիսուս Քրիստոսի տասներկու առաքյալներից մեկը և նրա ամենամոտ աշակերտներից։ Թովմասն Իսրայելից Կերալա է ժամանել 52 թվականին և քարոզել մինչև 72 թվականը, երբ նահատակվել է այն լեռան վրա, որն ավելի ուշ անվանվել է Սուրբ Թովմասի լեռ։
Եկեղեցին կառուցվել է 16-րդ դարի սկզբին պորտուգալացի ճանապարհորդների կողմից և վերակառուցվել բրիտանացիների կողմից 1893 թվականին։ Վերաբերում է նեոգոթական ոճին, որը գերիշխում էր 19-րդ դարի վերջին բրիտանացի ճարտարապետների շրջանում։
1956 թվականին Հռոմի պապ Պիոս XII-ը տաճարին տվել է փոքր բազիլիկի կարգավիճակ։ 2006 թվականի փետրվարի 11-ին Հնդկաստանի կաթոլիկ եպիսկոպոսների համաժողովը տաճարին շնորհել է ազգային տաճարի կարգավիճակ։ Տաճարը Հնդկաստանի քրիստոնյաների ուխտագնացության կենտրոն է։ Տաճարին կից գործում է թանգարան։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Սուրբ Թովմասի տաճարի պաշտոնական կայքը Archived 2019-06-29 at the Wayback Machine.
San Thome Church Youth Group
Սիգիզմունդ II Օգոստոս

Սիգիզմունդ II Օգոստոս (օգոստոսի 1, 1520, Կրակով, Լեհաստանի թագավորություն - հուլիսի 7, 1572, Կնիշին, Լեհաստան), լեհական թագավոր և լիտվական մեծ իշխան 1548 թվականից (թագադրվել է 1530 թվականին)։ Յագելլոների վերջին ներկայացուցիչը։ Մասնակցել է Լիվոնյան պատերազմին և Լյուբլինյան ունիայի (տես Լյուբլինյան ունիա 1569) կնքմանը։ Հայաստանի ազատագրության հարցով 1550 թվականին Սիգիզմունդ 2-րդի մոտ է եղել Հայոց կաթողիկոս Ստեփանոս Ե Սալմաստեցին։
Պոլուշկին

Պոլուշկին (ռուս.՝ Полушкин), գյուղակ Ռուսաստանի Դաշնության Ռոստովի մարզի Ազովի շրջանում։ Մտնում է Ռոգոժինսկովո գյուղական համայնքի կազմի մեջ։ Ազով քաղաքից գտնվում է 13 կմ հեռավորության վրա։
Տինկա Կուրտի

Տինկա Կուրտի (ալբ․՝ Tinka Kurti, դեկտեմբերի 17, 1932(1932-12-17), Սարաևո, Հարավսլավիայի Թագավորություն), ալբանացի դերասանուհի, Ալբանիայի ժողովրդական արտիստուհի։ Նրա աշխատանքային գործունեությունն ընդհանուր առմամբ կազմում է 60 տարի, նա նկարահանվել է ավելի քան 50 ֆիլմում և խաղացել է ավելի քան 150 թատերական ներկայացումներում։


== Կենսագրություն ==
Տինկան ծնվել է Բոսնիա և Հերցեգովինայի Սարաևո քաղաքում (այդ ժամանակ Հարավսլավիայի մաս) խառնազգ ընտանիքում. նրա հայրն ալբանացի էր, իսկ մայրը՝ հունգարուհի։ Նա եղել է ընտանիքի ավագ երեխան։ Նրա մանկական տարիներին ընտանիքը տեղափոխվել է Ալբանիայի հյուսիսում գտնվող Շկոդեր քաղաքը։ Շկոդերում է նա անցկացրել է իր կյանքի մեծ մասը և թատերական գործունեության սկիզբը։
1947 թվականին նա հեռացվել է գեղարվեստի դպրոցից և չի կարողաել բարձրագույն կրթություն ստանալ։ Այդ ժամանակ նա որոշել է զբաղվել թատերարվեստով։ 16 տարեկանում՝ 1948 թվականին, նա առաջին անգամ հանդես է եկել «Dasma Shkodrane» ներկայացման մեջ փոքր դերով։ Հետագայում մի քանի տարվա ընթացքում նա վերև է բարձրացել կարիերայի աստիճաններով։
Տինկան որոշել է կանգ չառնել միայն թատրոնով և փորձել իրեն նաև կինեմատոգրաֆիայում։ 1958 թվականին նրան ընտրել են «Տանա» ֆիլմի գլխավոր դերի համար։ Հաջորդող ֆիլմերը, որոնցում նա նկարահանվել է, նրա անունը հավերժ անմահացրել են ալբանական մշակույթում։
Նրա պատվին են անվանակոչվել երկու կինոթատրոններ (Տիրանայում և Դուրրասում) և դպրոց (Լեկբիբաժ գյուղում)։
2003 թվականին ալբանացի ռեժիսոր Էսատ Տելիտին վավերագրական կենսագրական ֆիլմ է նկարահանել Տինկայի կյանքի մասին, որը պարզապես կոչվել է «Տինկա»։


== Ֆիլմագրություն ==
Բոտա՝ 2014
«Ne Kerkim te Kujt« — 2012
«Gjalle!» (Ո՛ղջ)՝ 2009
«Familjet» (Ընտանիքներ)՝ 2009
«Ne dhe Lenini» (Լենինը և մենք)՝ 2009
«Mira»՝ 2008/II
«Etjet e Kosoves» (Կոսովոյի հուսահատ փնտրտուք)՝ 2006
«Nata» (Գիշերը)՝ 1998
«Zemra e Nënës» — 1995
«Në emër të lirisë» (Մոր սիրտը)՝ 1987
«Hije që mbeten pas» (Ստվերներն անհետանում են ետևից)՝ 1985
«Besa e kuqe» (Կարմիր ուխտ)՝ 1982
«Qortimet e vjeshtë» (Աշնան հանդիմանանք)՝ 1982
«Si gjithë të tjerët» (Մնացած բոլորի նման)՝ 1981
«Mengjeze te reja» (Նոր առավոտներ)՝ 1980
«Nusja» (Հարսնացուն)՝ 1980
«Gjeneral gramafoni» (Գլխավոր գրամոֆոնը)՝ 1978
«Vajzat me kordele të kuqe» (Կարմիր ժապավեններով աղջիկը)՝ 1978
«Emblema e dikurshme»՝ 1976
«Cifti i lumtur» (Երջանիկ զույգը)՝ 1975
«Lumë drite» (Լույսի գետ)՝ 1975
«Operacion Zjarri» (Կրակ գործողություն)՝ 1973
«Yjet e netëve të gjata» (Երկար գիշերների աստղեր)՝ 1972
«Guximtarët» (Խիզախը)՝ 1970
«Տանա»՝ 1958


== Ծանոթագրություններ ==
Սարք (այլ կիրառումներ)

Սարք,

չափումների, արտադրական վերահսկման, սարքավորման պաշտպանության, մեքենաների և տեղակայանքների կառավարման, տեխնոլոգիական պրոցեսների կարգավորման, հաշվումների, հաշվառումների, հաշվարկների համար նախատեսված հարմարանքների լայն դասի ընդհանուր անվանում։
Հաստոցների, մեքենաների, տրանսպորտային հարմարանքների՝ աշխատանքի որևէ ինքնուրույն մաս կատարող հատուկ հարմարանքների անվանում (օրինակ, ջուլհակահաստոցի լամելային սարք, հրանոթի նշանոցային սարք)։
Որևէ բանին կից պիտույքների հավաքածու (վառարանային սարք, լուսավորիչ սարք և այլն)։
Որևէ օրինաչափություն ցուցադրելու ուսուցողական իրազննական պիտույքներ (ֆիզիկական սարք, քիմիական սարք)։
Ռադիկոֆանի

Ռադիկոֆանի (իտալերեն՝ Radicofani), կոմունա Իտալիայում, գտնվում է Տոսկանա մարզում՝ Սիենա գավառում։
Բնակչությունը կազմում է 1019 մարդ (2008 թվականի տվյալներով)։ Խտությունը՝ 9 մարդ/կմ²։ Տարածքը՝ 118 կմ²։ Էլեկտրոնային փոստ՝ 53040։ Հեռախոսային կոդ՝ 0578։
Բնակավայրի հովանավորն է սուրբ Պյոտրը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0578 55905
Էլեկտրոնային հասցե։ comunediradicofani@inwind.it
Գլխավոր կայք։ http://www.comune.radicofani.si.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Լինդաու (Բավարիա)

Անվան այլ կիրառումների համար տե՛ս՝ Լինդաու (այլ կիրառումներ)Լինդաու (գերմ.՝ Lindau), քաղաք, տարածաշրջան Գերմանիայում, տեղակայված է Բավարիայում։
Ստորադասված է Շվաբիա վարչական շրջանին։ Մտնում է Լինդաու տարածաշրջանի կազմի մեջ։ Բնակչությունը կազմում է 24454 մարդ։ Տարածքը կազմում է 33,18 կմ2։ Պաշտոնական կոդ՝ 09 7 76 116։
Լինդաուն Գերմանիայի հին քաղաքներից է։ Քաղաքի նորակառույց մասը տեղակայված է Բոդենի ծովի ափին, իսկ պատմական հատվածը գտնվում է համանուն կղզու վրա։ Վերջինս ունի 3000 բնակիչ և 0,68 կմ² տարածք։


== Ծանոթագրություններ ==
Մարի Յովանովիչ

Մարի Յովանովիչ (անգլ.՝ Marie Louise Yovanovitch, հայտնի է նաև Մաշա անունով, նոյեմբերի 11, 1958(1958-11-11), Մոնրեալ, Քվեբեկ, Կանադա), ամերիկյան  ավագ դիվանագիտական ծառայության կադրային դիվանագետ , Ուկրաինայում ԱՄՆ-ի արտակարգ և լիազոր դեսպան  (2016 թվականի  օգոստոսի 23-ից), Հայաստանում ԱՄՆ-ի արտակարգ և լիազոր դեսպան  (2008-2011 թթ.), Ղրղզստանում ԱՄՆ-ի արտակարգ և լիազոր դեսպան  (2005-2008 թթ. )։


== Կենսագրություն ==
Մարին  ծնվել է 1958 թվականին Կանադայում։ Նրա հորական կողմն ազգությամբ սերբ է։ Մարիի  հայրը ծնվել է Չիտա քաղաքում և Երկրորդ համաշխարհային պատերազմի ժամանակ գերի է ընկել և  կարողացել է նացիստական համակենտրոնացման ճամբարից փախչել։ Երեք տարեկան հասակում Մարին ընտանիքի հետ Կանադայից տեղափոխվել է ԱՄՆ-ի Քոնեկտիքուտի նահանգ։ Մարի Յովանովիչն ավարտել է Պրինսթոնի համալսարանը` ստանալով բակալավրի կոչում, պատմաբան է, զբաղվել է Ռուսաստանի պատմության ուսումնասիրությամբ։ Ուսանել է նաև Պուշկինի ինստիտուտում (1980 թ․), իսկ 2001 թվականին ստացել է մագիստրոսի կոչում ԱՄՆ Ազգային ռազմական քոլեջում։ Դիվանագիտական ծառայության է անցել 1986 թվականից։ 1998 թվականի մայիսից մինչև 2000 թվականի մայիսը  նա  եղել է Ռուսաստանի հարցերով գրասենյակի փոխտնօրենը։ 2001 թվականի օգոստոսից մինչև 2004 թվականի հունիսը եղել է Ուկրաինայում ԱՄՆ փոխդեսպանը։ 2004 թվականի օգոստոսից մինչև 2005 թվականի մայիսը նա  զբաղեցրել է Պետքարտուղարի քաղաքական հարցերով առաջին տեղակալի ավագ խորհրդականի պաշտոնը։ 2005 թվականի հունիսից մինչև 2008 թվականի հուլիսը նա  եղել է ԱՄՆ-ի դեսպանը Ղրղզստանում։ Հայաստանի Հանրապետությունում ԱՄՆ արտակարգ և լիազոր դեսպանի պաշտոնում նրա թեկնածությունն առաջադրվել է 2008 թվականի ապրիլի 2-ին, իսկ  2008 թվականի օգոստոսի 1-ին ԱՄՆ սենատը հաստատել է նրան այդ պաշտոնում։ Նա նաև աշխատել է Մոդադիշոյում (Սոմալի), Լոնդոնում (Մեծ Բրիտանիա), Մոսկվայում (Ռուսաստան) և Օտտավայում (Կանադա) ԱՄՆ դիվանագիտական ներկայացուցչություններում։


== Ծանոթագրություններ ==


== Արտաքին հղումներ ==
Կենսագրությունը ԱՄՆ պետդեպարտամենտի կայքում(անգլ.)
Կենսագրությունը Ուկրաինայում ԱՄՆ դեսպանատան կայքում Archived 2012-05-09 at the Wayback Machine.
Սագիտովո (այլ կիրառումներ)

Սագիտովո, կարող է վերաբերել՝

Սագիտովո - գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Սագիտովո - գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Սագիտովո - գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։
Յակոպո Բելլինի

Յակոպո Բելլինի (իտալերեն՝ Jacopo Bellini, մոտ 1400, Վենետիկ, Վենետիկի հանրապետություն - 1470, Վենետիկ, Վենետիկի հանրապետություն), Վերածննդի դարաշրջանի իտալացի նկարիչ, կերպարվեստի վենետիկյան դպրոցի ներկայացուցիչ


== Կենսագրություն ==
Ծնվել է պղնձե ամանեղեն նորոգողի՝ կլայեկողի ընտանիքում։ Ամենայն հավանականությամբ՝ նկարելու հմտություններ ձեռք է բերել Ջենտիլե դա Ֆաբրիանոյի արվեստանոցում, իսկ 1424 թվականին հենց ինքն է Վենետիկում իր սեփական արվեստանոցը բացել, որը վարել է մինչև իր մահը։ Այդ արվեստանոցում ոչ միայն ստեղծագործել է, այլև վարպետության դասեր է տվել աշակերտներին, որոնց թվում նաև իր տղաներն էին՝ Ջովաննին ու Ջենտիլեն։
Կյանքի մեծ մասն անց է կացրել Վենետիկում, որտեղ իր որմնանկարներով զարդարել է բազմաթիվ եկեղեցիներ ու այլ շինություններ։ 1441 թվականին Ֆեռարա քաղաքում մասնակցել է նկարչական մրցույթի՝ հերցոգ Լեոնելլո դ՛Էստեի դիմանկարն ստեղծելու պատվերն ստանալու համար և այդ մրցույթում հաղթելով Պիզանելլոյին՝ ստացել է պատվերը։
Տասնհինգերորդ դարի վենետիկցի անվանի ինժեներ, ֆիզիկոս Ջովաննի Ֆոնտանայի շնորհիվ Յակոպոն ծանոթացել է հեռանկարի մասին տրակտատի և ստացած գիտելիքներն օգտագործել իր արվեստում։ Ավելի ուշ մեկնել է Պադովա, որտեղ 1460 թվականին ստեղծել է անվանի զորահրամանատար, կոնդոտիեր Էրազմո Գատամելատայի դիմանկարը; Այդ քաղաքում նա միաժամանակ նկարչության դասեր է տվել պատանի Անդրեա Մանտենյային, ով հետագայում դարձել է նրա դստեր ամուսինը։
Յակոպո Բելլինիի ստեղծագործական ուշ շրջանի աշխատանքներից պահպանվել են մի բավականին վնասված «Խաչելություն», որ ներկայումս գտնվում է Վերոնայի թանգարանում, և Բրեշիայի Սանտ՛ Ալեսսանդրո եկեղեցում պահպանված «Ավետումը»։
Նկարչի բազմաթիվ հիանալի գործեր կորած են համարվում։


== Ստեղծագործությունների ընտրանի ==
Խոնարհության Տիրամայրը 1440, Լուվր, Փարիզ
Տիրամայրն ու օրհնյալ մանուկը 1440, Վենետիկի ակադեմիայի պատկերասրահ
Տիրամայրն ու քերովբեն մոտ 1450, Վենետիկի ակադեմիայի պատկերասրահ
Սուրբ Կույսը Մանկան հետ, 1450, Ուֆֆիցի
Խաչելություն, 1450, Կոռեր թանգարան, Վենետիկ
Սբ. Հովհաննես ավետարանիչ, Սբ. Պողոս, Gemäldegalerie, Բեռլին.
Սբ. Հովհաննես Մկրտիչ, երկու գծանկար ալբոմից. մեկը պահվում է Լուվրում, մյուսը՝ Բրիտանական թանգարանում


== Գրականություն ==
C. Eisler, The genius of Jacopo Bellini: the complete paintings and drawings (London, The British Museum Press, 1989)
Chisholm Hugh, ed. (1911)։ «Bellini»։ Encyclopædia Britannica 3 (11th ed.)։ Cambridge University Press 
Гращенков В. Н. Портреты Джованни Беллини. — В кн.: От эпохи Возрождения к 20 в. М., 1963
Лазарев В. Н. Джованни Беллини. — В кн.: Старые итальянские мастера. М., 1972
Художественная галерея № 158, Киев, 2007
«Беллини, венецианские живописцы»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Ծանոթագրություններ ==


== Արտաքին հղումներ ==
Italian Paintings, Venetian School, a collection catalog containing information about Bellini and his works (see index; plate 9).
Գվինտովսկի գյուղական խորհուրդ

Գվինտովսկի գյուղական խորհուրդ (ուկրաիներեն՝ Гвинтівська сільська рада), Ուկրաինայի Սումիի մարզի Բուրինսկի շրջանում։
2001 թվականի տվյալներով Գվինտովսկի գյուղական խորհուրդխորհրդում բնակվում էր 1148 մարդ։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Իժմա (գյուղ, Իժեմսկի շրջան)

Իժմա (ռուս.՝ Ижма), գյուղ Ռուսաստանի, Կոմիի հանրապետության Իժեմսկի շրջանի կազմում։
Բնակչությունը 2010 թվականին գրանցված տվյալներով կազմում էր 3753 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օուեն Ուիլսոն

Օուեն Կանինգեմ Ուիլսոն (անգլ.՝ Owen Cunningham Wilson, նոյեմբերի 18, 1968(1968-11-18), Դալաս)՝ ամերիկացի կատակերգակ դերասան։ Հանդիսատեսին հայտնի է «Շանհայան կեսօր», «Շանհայան ասպետները», «Անկոչ հյուրերը», «Ես լրտես եմ» և «Գիշերը թանգարանում» ֆիլմերից։


== Կենսագրություն ==
Ծնվել է Տեխասի նահանգի Դալլաս քաղաքում։ Օուենի հայրը Ռոբերտ Ուիլսոնն է (ծնվ․ 1941), մայրը՝ Լաուրա Ուիլսոնը (ծնվ․ 1939)։


== Ծանոթագրություններ ==
(3647) Դերմոտ

(3647) Դերմոտ (անգլ.՝ Dermott), աստերոիդ աստերոիդների հիմնական գոտում։ Հայտնաբերվել է 1986 թվականի հունվարի 11-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,800112 ա. մ., առավելագույնը մոտենում է 2,5224 ա. մ. հեռավորության վրա և հեռանում 3,0778 ա. մ.։ Արեգակի շուրջ մեկ ամբողջական պտույտ է կատարում 1711,44 երկրային օրվա ընթացքում, իր ուղեծրով շարժվելով միջինում 0,210349 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3647) Դերմոտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժողովածու (1974)

Ձեռագրի անվանումը (1826), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1826 թվի տակ։ Ձեռագիրը գրվել է 1772-1773 թվականներին Վարդան աբեղա գրիչի կողմից Էջմիածնում։ Ստացողը եղել է Վարդան աբեղան։ Գրված է թղթի վրա, որը ունի 21x41 չափս։ Ձեռագիրը կազմված է 335 թերթից։ Գրված է միասյուն,նոտրգրով։ Կազմը` կաշեպատ տախտակ դրոշմազարդ։ Հիշատակարաններ՝ գրչի՝ 101բ, 263ա, 298ա, հետագայի՝ 101բ (1788 թ․):


== Բովանդակություն ==
Սիմ․ Երևանցւոյ Մեկնութիւն Պրոկղի,Լուծմունք արտաքնոցն (տե՜ս Ձեռ․ № 1808)։
Դաւթի Վերլուծութիւն Ներածութեանն Պորփիւրի։
Մեկնութիւն Պերի արմենիասին Արիստոտէլի։
Պետ․ Բերթումեան Մեկնութիւն Վերլուծութեանցն Արիստոտէլի։
Արիստոտէլի Պերի արմենիաս։


== Ծանոթագրություններ ==
Ֆրից Ուլման

Ֆրից Ուլման (Fritz Ullmann, հուլիսի 2, 1875(1875-07-02), Ֆյուրտ, Միջին Ֆրանկոնիա, Բավարիա, Գերմանական կայսրություն - մարտի 17, 1939(1939-03-17), Ժնև, Շվեյցարիա), շվեյցարացի քիմիկոս։ Կրթությունն ստացել է Լոզանում, աշխատել է Ժնևի և Բեռլինի համալսարաններում։


== Կենսագրություն ==
Աշխատանքները վերաբերում են օրգանական քիմիայի բնագավառին։ Հայտնաբերել է (1896) արիլհալոգենիդները, պղնձի փոշու առկայությամբ տաքացնելու (100-360 °C) միջոցով բազմամիջուկ արոմատիկ միացությունների ստացման եղանակը, որն ի պատիվ նրա կոչվում է Ուլմանի ռեակցիա։
Եղանակը կիրառվում է ներկանյութերի արտադրության համար։ Ուլանը խմբագրել և մասամբ գրել է «Տեխնիկական քիմիայի հանրագիտարան» (հ․ 1-12, 1915-1923, վերահրատարակվել է «Ullmanns Encyklopadie der technischen Chemie» վերնագրով, 3 հրտ․, հ․ 1-19, 1951-1970)։


== Ծանոթագրություններ ==
Հրաշք (ֆիլմ, 2017)

«Հրաշք» (անգլ.՝ Wonder), ռեժիսոր Սթիվեն Չբոսկու ամերիկյան ընտանեկան դրաման, որը նկարահանվել է Ռաքել Պալասիոյի նույնանուն վեպի հիման վրա։ Ֆիլմի գլխավոր դերակատարներն են` Ջեյկոբ Թրեմբլեյը, Ջուլիա Ռոբերտսը և Օուեն Ուիլսոնը։ Ֆիլմի համաշխարհային պրեմիերան տեղի է ունեցել 2017 թվականի նոյեմբերի 16-ին։


== Սյուժե ==
Օգոստոսը ծնվել է հազվադեպ հիվանդությամբ (Թրեչեր Քոլինզի Սինդրոմ), որի պատճառով նրա դեմքը դեֆորմացվել է։ Մի կողմից, նա իր հասակակից տղաների նման է՝ սիրում է իր ընկերներին ծննդյան տարեդարձերին գնալ, համակարգչային խաղեր խաղալ, «Աստղային պատերազմներ»-ի երկրպագուն է, նաև խաղում է իր շան հետ, վիճում և հաշտվում է ավագ քրոջ հետ։ Իսկ մյուս կողմից, նա իր տարիքի մյուս տղաների նման չէ։ Առաջին հերթին, Օգոստոսը երբեք չի հաճախել սովորական դպրոց` առաջին դասարանից տանը նրա հետ զբաղվում էր մայրը։ Երկրորդ, Օգոստոսը 27 վիրահատության է ենթարկվել։ Շատ հազվադեպ, բայց երբեմն հանդիպող գենետիկական սխալի պատճառով, Օգոստոսը չունի դեմք։ Եվ նման տղան պետք է գնա դպրոց։ Առաջին անգամ։ Սովորական երեխաների մոտ։


== Դերերում ==
Ջուլիա Ռոբերտս` Իզաբել Փուլմանը, Օգոստոսի մայրը և Նատեի կինը
Օուեն Ուիլսոն` Նատե Փուլմանը, Օգոստոսի հայրը և Իզաբելի ամուսինը
Ջեյկոբ Թրեմբլեյը` Օգոստոս «Օգի» Փուլման, Իզաբելի և Նատեի որդին, որը ծնվել է հազվագյուտ հիվանդությամբ, որը փոխել է իր դեմքը
Մենդի Պատինկին` պարոն Թուշման
Կրիստալ Լոյ` Ջուլիանի մայրը
Սոնյա Բրագա` Իզաբելի մայրը, Օգոստոսի տատիկը
Միլի Դևիս` Սամեր
Իզաբելա Վիդովիչ` Վիա Փուլման, Օգոստոսի քույրը, Իզաբելի և Նատեի դուստրը
Դանիել Ռոզ Ռասել` Միրանդա
Էլի Լիբերտ` միս Փեթոզա
Էլլե Մաքքինոն` Շարլոտ
Բրաիս Գեիզար` Ջուլիան
Լաուրա Բրեյն` Ջուլիանի քույրը
Դեյվիդ Դիփս` պարոն Բրաուն, անգլերենի ուսուցիչ
Նոյան Ջուպե` Օգիի լավագույն ընկեր Ջեկը
Քաիլ Հարիսոն Բրեյտկոփ` Մայլզ
Ուիլյամ Դիկինսոն - Էդդի
Ջեյմս Հյուզ - Հենրի
Տի Կոնսիլո` Ամոս


== Արտադրություն ==
2012 թվականի նոյեմբերի 27-ին հայտնի դարձավ, որ Lionsgate-ը մշակել է Ռաքել Պալասիոյի «Հրաշք» վեպը և բանակցում էր Ջոն Օգաստի հետ որպես ֆիլմի սցենարիստ։ Դավիթ Հոբերմանը և Թոդ Լիբերմանը հանդես կգան որպես պրոդյուսերներ։ 2013 թվականի մայիսի 8-ը հայտնի դարձավ, որ Օգաստը դուրս է եկել նախագծից, և նրան փոխարինել է Ջեք Թորնը։ 2014 թվականին հայտարարվեց, որ Ջոն Քրոդիդասը հանդես կգա որպես կինոռեժիսոր, սակայն 2015 թվականի ապրիլին նրան փոխարինեց Փոլ Քինգը։ Սթիվ Կոնրադն էլ միացավ նախագծին։
2016 թվականի ապրիլի 14-ին Հակոբ Թրեմբլեյը ընտրվել է Օգի Փուլմանի գլխավոր դերի համար, իսկ Ջուլիա Ռոբերթսը Օգոստոսի մոր դերում։ 2016 թվականի մայիսի 5-ին պաշտոնապես հայտարարվեց, որ Ռոբերթսը կմարմնավորի մոր դերը, իսկ Սթիվեն Չբոսկին ընտրվել է ռեժիսոր։ Հունիսի 27-ին դերասանական կազմին միացավ Օուեն Վիլսոնը, ով կխաղա Օգիի հոր դերը։ Հուլիսի 11-ին Նոյ Ջուպը ընտրվեց Օգիի լավագույն ընկերոջ դերում։ Հուլիսի 15-ին Դեյվիդ Դիփսը ընտրվել է դպրոցում անգլերենի ուսուցիչ պարոն Բրաունի դերում։ Օգոստոսի 19-ին հայտնի դարձավ, որ Սոնյա Բրագան խաղալու է Ռոբերթսի մոր դերը։


== Ծանոթագրություններ ==
Ժողովածու (770)

Ժողովածու (770), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 770 թվի տակ։ Ձեռագիրը գրվել է 14-րդ դարում։ Գրված է թղթի վրա, որը ունի 12,2X8,5 չափս։ Ձեռագիրը կազմված է 264 թերթից։ Գրված է միասյուն, բոլորգրով, շղագրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կանաչ մետաքս։ Հիշատակարաններ՝ հետագայի 173բ (14-րդ դար)։


== Բովանդակություն ==
Հարցմունք և պատասխանիք յաղագս մարդեղութեան Քրիստոսի։
Խրատք (Եզնիկ Կողբացի, Վարդ. Այգեկցի, անանունք)։
Թուղթ Սրապիոնի առ աշակերտսն։
Վարք Պօղոսի անապատականին։
Վարք Հարանց։
Զրոյցք։
Հարցմունք Միքայէլի և պատասխանիք Վարդ. Այգեկցւոյ։
Գր. Վկայասիրի Վասն մոլորման զատկին։
Վասն փրկական տնօրինութեանն Քրիստոսի։
Քաղուածք ի Նարեկ գրոց։


== Ծանոթագրություններ ==
Նմանները

«Նմանները» (անգլ.՝ Alike), 2015 թվականի կարճամետրաժ 3D անիմացիոն ֆիլմ, նկարահանել են Դանիել Մարթինես Լարան և Ռաֆ Կանո Մենդեսը։


== Սյուժե ==
Պատմությունը հոր և որդու հարաբերությունների մասին է, որոնք ապրում են հասարակությունում, «որտեղ կարգը և աշխատանքային էթիկան բառացիորեն խեղդում են բնակիչների գույնն ու ստեղծարարությունը»։ Հայրը մտադիր է մեծացնել իր երեխային գոյություն ունեցող ավանդույթների շրջանակներում։ Բայց հանկարծ նա սկսում է կասկածել՝ ճիշտ է արդյոք լինել այնպիսին, ինչպիսին բոլորն են։ 
Պայմանավորված այն հանգամանքով, թե ինչպես են անցնում միևնույն քարացած բարքերը, որդին դառնում է ավելի պակաս ստեղծարար և ուրախ, ինչը երկուսին էլ դարձնում է դժբախտ, արդյունքում երկուսն էլ կորցնում են իրենց գույները։ Մինչև հայրը մի օր չի փորձում ուրախացնել որդուն՝ այցելելով այգու ջութակահարին, որը մի անգամ այնքան ոգևորել էր տղային։ Սակայն նա էլ չկար։ Փոխարենը հայրը կանգնում է այգում և կրկնում երաժշտի կատարումը՝ երջանկություն պարգևելով որդուն և իրեն։


== Արտադրություն ==
Մուլտֆիլմի ստեղծումը տևել է 5 տարի նախկին ուսանող-մուլտիպլիկատորի աջակցությամբ՝ Blender 3D անվճար անիմացիոն ծրագրի միջոցով։


== Մրցանակներ ==
«Գոյա» մրցանակ լավագույն կարճամետրաժ մուլտպլիկացիոն ֆիլմի համար։
Միջազգային կինոփառատոն Անկորիջում - մրցանակ լավագույն անիմացիոն ֆիլմի համար
SediciCorto միջազգային կինոփառատոն - լավագույն կարճամետրաժ մուլտֆիլմ երեխաների համար


== Ծանոթագրություններ ==
Չիրո

Չիրո (իտալ.՝Cirò), կոմունա Իտալիայում, գտնվում է Կալաբրիա մարզի Կրոտոնե գավառում։
Բնակչությունը կազմում է 3614 մարդ, բնակչության խտությունը 51,5մարդ/կմ²։
Զբաղեցնում է 70կմ² տարածք։ Փոստային ինդեքս՝88813։ Հեռախոսային կոդ՝0962։
Բնակչության հովանավոր սուրբ համարվում է՝ San Francesco di Paola։ Ամեն տարի տոնը նշում են ապրիլի 2-ին։


== Արտաքին հղումներ ==
Բնակչության պաշտոնական կայք (իտալ.)


== Ծանոթագրություններ ==
Մելիք Խոջա-Բեհբուդ

Մելիք Խոջա-Բեհբուդ (ծննդ. թվ և վայրն անհայտ է - 1662, մահվ. վայրն անհայտ է), հայազգի հասարակական, պետական գործիչ, Տփղիսի (Թիֆլիսի) մելիք։
Խոջա-Բեհբուդի մասին կենսագրական քիչ տվյալներ են հայտնի։ Նրա մասին առաջին վկայություններից մեկը վերաբերում է 1651 թվականին. «Յուլիս ԺԸ (18)-ումն ես Զաքարիայ որ եկի Թվլիս, զառաւխանէն Թվլիս Ըռստամխան էր։ Զառաբին էր խօջայ Բէհբուդ»։ 1654 թվականին Քարթլիի թագավոր Ռոստոմը (1638-1658) բավարարել էր Խոջա-Բեհբուդի խնդրանքը՝ արդեն իսկ գոյություն ունեցող Բեհբուդյանների տոհմական գերեզմանոցում եկեղեցի կառուցելու, դրանից վեր այգի տնկելու և Մախաթ լեռան լանջով ջրանցք կառուցելու վերաբերյալ։ 1655 թվականին Խոջա-Բեհբուդը կառուցել է Ծիրանավոր Սուրբ Աստվածածնի եկեղեցին, որը հետագայում հիմնադրի անունով կոչվել է Խոջիվանք։ Խոջա-Բեհբուդի մի նվիրատվության շնորհիվ Սուրբ Էջմիածինը Թիֆլիսում իբրև սեփականություն ձեռք էր բերել 3 կրպակ («...խօջայ Բեհբուտի տված Գ. դուքան կէր Սուրբ Էջմիածնայ, վախմիաթ տված...»):
Խոջա Բեհբուդի՝ Թիֆլիսի մելիքների (քաղաքագլուխների) շարքին նրան դասելու հիմքը նրա մահվան առնչությամբ տրված հետևյալ հաղորդումն է «1662-350. Խոջա-Մելիք Բեբութը (Բեբուդա) վախճանվեց հուլիսի 7-ին…»: Քաղաքի կառավարումն իրականացնելու թվականը հստակ չէ, սակայն հայտնի չէ, որ դա տեղի է ունեցել նրա կյանքի վերջին տարիներին։
Խոջա-Բեհբուդի եղբայրն էր Խատին, կինը` Լալին, որդիները` Ասլանն ու Աշխարհբեկը։
Վախճանվել է 1662 թվականին։ Թաղված է եղել Թբիլիսիի Խոջիվանքի գերեզմանատանը։ Գերեզմանը ոչնչացվել է 1930-ական և վերջնականապես 1990-ական թվականներին։


== Ծանոթագրություններ ==
(8893) 1995 KZ

(8893) 1995 KZ, աստերոիդ աստերոիդների հիմնական գոտում։ Հայտնաբերվել է 1995 թվականի մայիսի 23-ին Թիմոտի Սպարի կողմից Կատալինա կայանում։
Միջին հեռավորությունը Արեգակից կազմում է 2,347486 ա. մ., առավելագույնը մոտենում է 1,8913 ա. մ. հեռավորության վրա և հեռանում 2,8037 ա. մ.։ Արեգակի շուրջ մեկ ամբողջական պտույտ է կատարում 1313,72 երկրային օրվա ընթացքում, իր ուղեծրով շարժվելով միջինում 0,274031 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8893) 1995 KZ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հեղինե Հովհաննիսյան (ազատամարտիկ)

Անվան այլ կիրառումների համար տե՛ս՝ Հեղինե Հովհաննիսյան (այլ կիրառումներ)Հեղինե (Ջեմմա) Մարգարի Հովհաննիսյան (ծնվ.՝ 1947, մարտի 10, գ. Փոքր Վեդի, ՀԽՍՀ, այժմ՝ ՀՀ Արարատի մարզում), ազատամարտիկ։ ՀՀ բանակի ավագ լեյտենանտ (1993)։


== Մարտական ուղի ==
1988-1994 թվականներին առանձին կամ 5-րդ կամավորական բրիգադի (վաշտի հրամանատար) կազմում մասնակցել է Հայաստանի Հանրապետության Արարատի (Տիգրանաշեն, Երասխ) և Արցախի Հանրապետության Մարտակերտի (Գետավան, Վաղուհաս. Մաղավուզ, Հակոբ Կամարի և այլն), Ֆիզուլիի (Հորադիզ) շրջանների ինքնապաշտպանական և ազատագրական մարտերին։ Հակոբ Կամարի գյուղի համար մղվող մարտերի ժամանակ, երբ սպառվել է զինամթերքը, Հովհաննիսյանը դուրս է եկել խրամատից՝ սկսել երգել ու պարել՝ շեղելով հակառակորդի ուշադրությունը, մինչև մոտակա դիրքերից ջոկատին զինամթերք է հասցվել։
Երեք անգամ վիրավորվել է, ապաքինվել և վերադարձել մարտադաշտ։
2013 թ. ՀՀ Նախագահի հրամանագրով պարգևատրվել է Մարտական ծառայության մեդալով։


== Ծանոթագրություններ ==
Միխայլովկա (գյուղ, Զենկովի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ուկրաիներեն՝ Михайлівка), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Միխայլովկա գյուղում բնակվում էր 10 մարդ։ Բնակավայրը զբաղեցնում է 0,434 կմ² տարածք։ Բնակչության խտությունը կազմում էր 23,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գարխինգ

Գարխինգ  (գերմ.՝ Garching ), կոմունա Գերմանիայում, Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Մյունխեն շրջանում։ Բնակչությունը կազմում է 15860 մարդ (2010 թվականի դեկտեմբերի 31-ի տվյալներով)։ Տարածքը 28,16 կմ² է։
Շլեգել (այլ կիրառումներ)

Շլեգել կարող է վերաբերել՝

Ֆրիդրիխ Շլեգել - 1772-ին ծնված գերմանացի քննադատ, մշակույթի փիլիսոփա, լեզվաբան, գրող։
Ավգուստ Վիլհելմ Շլեգել - 1767-ին ծնված գրականության պատմաբան, քննադատ, բանաստեղծ և թարգմանիչ։
Ավտոնոուս

Ավտոնոուս (հին հունարեն՝ Αὐτόνοος), հունական դիցաբանական կերպար։ Մելանիայի որդին, Էրոդիայի, Անֆայի, Սխենեայի («եղեգ»), Ականֆայի («ուղտափուշ») և Ականֆիդայի աղջկա հայրը։ Էրոդիան եղել է երամակապան։ Մի անգամ Անֆան ազատ է արձակել նրա զամբիկներին։ Ավտոնոուսը օգնության չի եկել որդուն, իսկ նրա կինը՝ Հիպոդամիան, չկարողանալով ենթարկեցնել ձիերին, նույնպես մահացել է։ Զևսը և Ապոլլոնը խղճահարությունից դրդված Ավտոնոուսի ամբողջ ընտանիքը վերածել են թռչունների, իսկ հենց իրեն, տղայի համար ողբացողին՝ ջրցուլի։


== Ծանոթագրություններ ==
Ռասել Ուեսթբրուք

‎
Ռասել Ուեսթբրուք III (անգլ.՝ Russell Westbrook III, նոյեմբերի 12, 1988(1988-11-12), Լոնգ Բիչ, Լոս Անջելես շրջան, Կալիֆոռնիա, ԱՄՆ), ամերիկացի պրոֆեսիոնալ բասկետբոլիստ, խաղարկող։ Ներկա պահին հանդես է գալիս Բասկետբոլի ազգային ասոցիացիայի (NBA) «Վաշինգտոն Վիզարդս» ակումբում։ 
Դպրոցական կարիերան անցկացրել է Լուզինգերի ավագ դպրոցի հավաքականում։ Համալսարանային առաջնությունում (NCAA) երկու ուսումնական տարի ներկայացրել է Լոս Անջելեսի կալիֆորնյան համալսարանը (UCLA), որից հետո մուտք է գործել 2008 թ.-ի NBA դրաֆթ՝ ընտրվելով չորրոդը ներկայումս լուծարված «Սիեթլ Սուպերսոնիքս» ակումբի կողմից։ 
Դրաֆթից վեց օր հրավիրվել է ԱՄՆ բասկետբոլի ազգային հավաքական, որի կազմում երկու անգամ նվաճել է ոսկե մեդալ՝ Լոնդոնի օլիմպիական խաղերում և ՖԻԲԱ-ի աշխարհի առաջնությունում։


== Կարիերայի ցուցանիշներ ==


=== NBA ===


==== Ամենամյա մրցաշրջան ====


==== Փլեյ-Օֆ ====


=== Քոլեջ ===


== Ծանոթագրություններ ==
Լաանեոցա

Լաանեոցա (էստ․՝ Laaneotsa), գյուղ Էստոնիայի Յարվամաա նահանգի Կոեռու շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լեգենդ (ֆիլմ, 2015)

Անվան այլ կիրառումների համար տե՛ս՝ Լեգենդ (այլ կիրառումներ)Լեգենդ (անգլերեն՝ Legend), բրիտանա֊ֆրանսիական ֆիլմ, որի ռեժիսորն է ամերիկացի Բրայան Հարգելանդը։ Ֆիլմի սցենարը գրվել է Ջոն Պիրսոնի «Դաժան արվեստ։ Քրեյ երկվորյակների վերելքը և անկումը» գրքի հիման վրա։ Ֆիլմը պատմում է գող երկվորյակներ Ռոնալդ և Ռեջինալդ Քրեյների մասին, նրանք 60֊ականներին ահաբեկելով Լոնդոնը, դարձան դաժանության և անհավասարակշռության լեգենդներ։ Ֆիլմի պրեմիերան Մեծ Բրիտանիայում կայացել է 2015 թվականի սեպտեմբերի 9֊ին, իսկ Հայաստանում հոկտեմբերի 1֊ին։


== Սյուժե ==
Սյուժեն պատմում է Քրեյ երկվորյակների մասին, ովքեր 1950֊1960֊ական թվականներին համարվում էին ամենավտանգավոր հանցագործները Լոնդոնում։ Ֆիլմը կենտրոնանում է Ռեջինալդի վրա, ով ամեն կերպ ցանկանում է կառավարել իր եղբոր հոգեկան խանգարումները։


== Դերերում ==
Թոմ Հարդի ֊ Ռոնալդ Քրեյ (Ռոնի) և Ռեդջինալդ Քրեյ (Ռեջի)
Էմիլի Բրաունինգ ֊ Ֆրենսիս Շի (Ռեջի Քրեյի կինը)
Քոլին Մորգան ֊ Ֆրենկի Շի, Ռեջիի վարորդը, Ֆրենսիսի ավագ եղբայրը
Փոլ Բեթանի ֊ Չարլի Ռիչարդսոն, լոնդոնյան ավազակ
Դևիդ Թյուլիս ֊ Լեսլի Փեյն, Քրեյ եղբայրների բիզնեսի գործադիրը
Անեյրին Բարնարդ ֊ Դեյվիդ Բեյլի, լուսանկարիչ
Փոլ Անդերսոն ֊ Ալբերդ Դոնքյու, Ռոնիի և Ռեջիի օգնականը
Քրիստոֆեր Էքլստոն ֊ Լեոնարդ (Նիպեր) Ռիդ, դետեկտիվ, ով զբաղվում է Քրեյ եղբայրների գործով
Պալմինտերի Չեզ ֊ Անժելո Բրունո, Ֆիլադելֆիայի մաֆիայի դոնը, Քրեյ եղբայրների ընկերը
Տառա Ֆիցջերալդ ֊ Տիկին Շի
Թերոն Էջերթոն ֊ Էսվարդ (խելագար Տեդի) Սմիթ


== Ծանոթագրություններ ==
Կրիստեն Գուդոսկի

Կրիստեն Գուդոսկի (անգլ.՝ Kristen Gutoskie, հունիսի 6, 1988(1988-06-06), Կանադա), կանադացի դերասան, երգիչ, պարուհի և պրոդյուսեր։ Մեծ ճանաչում է ստացել «Մեկուսացում» դրամայում կատարած Քեթի Ֆրանկ-ի և «Վամպիրի օրագրերը» սերիալում կատարած Սելինի դերերի շնորհիվ։


== Ֆիլմագրություն ==


=== Որպես պրոդյուսեր ===


== Ծանոթագրություններ ==


== Արտաքին հղումներ ==
Կրիստեն Գուդոսկին Internet Movie Database կայքում
Կրիստեն Գուդոսկին Twitter կայքում
Զաբարի (գյուղ, Դոմանյովկայի շրջան)

Անվան այլ կիրառումների համար տե՛ս՝ Զաբարի (այլ կիրառումներ)Զաբարի (ուկրաիներեն՝ Забари), գյուղ Ուկրաինայի Նիկոլաևի մարզի Դոմանյովկայի շրջանում։
2001 թվականի տվյալներով Զաբարի գյուղում բնակվում էր 257 մարդ։ Բնակավայրը զբաղեցնում է 0,738 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չիտովիցա

Չիտովիցա (ռուս.՝ Читовица), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսանդր Պիրոժենկո

Ալեքսանդր Նիկոլաևիչ Պիրոժենկո (ռուս.՝ Александр Николаевич Пироженко, մայիսի 20, 1966(1966-05-20)), խորհրդային և ռուս ֆուտբոլիստ, գրեթե ամբողջ կարիերան խաղացել է պաշտպանի դիրքում, միայն վերջին մրցաշրջանում հայտավորվել է որպես հարձակվող։


== Կարիերա ==
Պրոֆեսիոնալ կարիերան սկսել է 1984 թվականին Ստավրոպոլի «Դինամոյում», որի կազմում հանդես է եկել մինչև 1986 թվականը՝ այդ ընթացքում անցկացնելով 28 հանդիպում։ 1988 թվականին տեղափոխվել է Մայկոպի «Դրուժբա», որի կազմում այդ մրցաշրջանում անցկացրել է 36 հանդիպում։ 1989 թվականին համալրել է «Կուբանի» շարքերը, որի կազմում անցկացրել է 39 խաղ, որից հետո վերադարձել է «Դրուժբա», որտեղ անցկացրել է 1990 թվականի մրցաշրջանը՝ մասնակցելով 42 խաղի և խփելով 1 գոլ։
1992 թվականին տեղափոխվել է Գուլկևիչի քաղաքի «Վենեց» ակումբ, նրա կազմում անցկացրել 33 հանդիպում, խփել է 1 գնդակ, որից հետո կրկին վերադարձել է «Դրուժբա», որի հետ դարձել է 1992/93 մրցաշրջանի Ռուսաստանի Գավաթի խաղարկության կիսաեզրափակչի մասնակից, որտեղ մասնակցել է թիմի 2 խաղերին (նախկինում  ևս մեկ խաղ է անցկացրել այդ խաղարկությունում)։ Բացի այդ, Մայկոպի թիմի համար այդ մրցաշրջանում անցկացրել է 37 հանդիպում երկրի առաջնությունում և 2 խաղ Ռուսաստանի գավաթի հերթական խաղարկությունում, որոնցում խփել է 1 գոլ։ 1994 թվականի մրցաշրջանն Ալեքսանդրի համար վերջինն էր «Դրուժբայում», նա թիմի կազմում մասնակցել է 25 խաղի առաջնությունում և 1 խաղի Գավաթի խաղարկությունում, որից հետո տեղափոխվել է Սամարայի ՍԿԴ ակումբ, որի կազմում անցկացրել է 1 տարի՝ այդ ընթացքում հանդես գալով առաջնության 38 հանդիպումներում։
1996 թվականին տեղափոխվել է «Կուբան», որի կազմում խաղացել է դեռ միութենական առաջնությունում։ 1996 թվականի մրցաշրջանում թիմի հիմնական կազմում անցկացրել է 32 հանդիպում և ևս երկու հանդիպում է անցկացրել և մեկ գոլ խփել երրորդ լիգայում հանդես եկող ակումբի փոխարինող կազմում։ Հաջորդ մրցաշրջանում, որը Պիրոժենկոյի համար վերջինն էր «Կուբանում», հիմնական կազմում անցկացրել է 27 հանդիպում, 3 խաղ խաղացել է Գավաթում և 6 խաղ անցկացրել է երկրորդ կազմում։
1998 թվականին վերադարձել է «Վենեց» ակումբ, որի կազմում 38 խաղ է անցկացրել և խփել է 2 գոլ, որից հետո ավարտել է պրոֆեսիոնալ կարիերան, սակայն 2002 թվականին մեկ մրցաշրջանով վերադարձել է մեծ սպորտ, հայտավորվել է «Վենեցի» կազմում հարձակվողի դիրքում (չնայած, որ ամբողջ կարիերան անցկացրել է պաշտպանի դիրքում) ապրիլի 11-ին և այդ տարի «Հարավ» գոտում անցկացրել է 10 հանդիպում, որից հետո վերջնականապես ավարտել է պրոֆեսիոնալ ֆուտբոլիստի կարիերան։


== Ձեռքբերումներ ==
«Դրուժբա»Ռուսաստանի Գավաթի կիսաեզրափակչի մասնակից  (1) - 1992/93


== Կարիերայից հետո ==
Ավարտելով պրոֆեսիոնալ կարիերան՝ Ալեքսանդրը շարունակել է ֆուտբոլ խաղալ սիրողական մակարդակում, հանդես է եկել «Կուբանի» վետերանների թիմում, նրա հետ 2009 թվականին դարձել է Հարավային դաշնային շրջանի վետերանների Գավաթի խաղարկության եզրափակչի մասնակից, որին մասնակցել են 35-ից բարձր տարիքի ֆուտբոլիստներ։


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Արծվաշեն

Անվան այլ կիրառումների համար տե՛ս՝ Արծվաշեն (այլ կիրառումներ)Արծվաշեն (ադրբ.՝ Başkənd), Հայաստանի Գեղարքունիքի մարզի էքսկլավը Ադրբեջանի Հանրապետության տարածքում։ 1992 թվականի օգոստոսի 8-ից մինչ օրս բռնազավթված է Ադրբեջանի զինված ուժերի կողմից։
Համաձայն Ադբեջանի վարչատարածքային բաժանման՝ այն գտնվում է Գետաբեկի շրջանի շրջանում, համաձայն Հայաստանի վարչատարածքային բաժանման՝ այն գտնվում է Գեղարքունիքի մարզում։


== Պատմություն ==
Հայաստանի Գեղարքունիքի մարզպետարանից ստացված տեղեկատվության համաձայն Արծվաշեն համայնքից բռնի տեղահանված ընտանիքների թիվը ներկայումս կազմում է 719, որոնցից 664 ընտանիքներ բնակություն են հաստատել Հայաստանի Գեղարքունիքի մարզի բնակավայրերում և 55 ընտանիքներ այլ մարզերի բնակավայրերում։ Գյուղն ուներ 4500 բնակիչ (1991 թ), գորգագործական ֆաբրիկա, հաստոցաշինական գործարան, կոշիկի ֆաբրիկա, տեքստիլ արդյունաբերություն, 2 դպրոց, մանկապարտեզ, մշակույթի պալատ և այլն։


== Բնակչություն ==
1873 թվականին գյուղի բնակչությունը կազմում էր 1015 մարդ, 1897 թվականին՝ 1847, 1926 թվականին՝ 2909, 1939 թվականին՝ 4280, 1959 թվականին՝ 4112, 1970 թվականին՝ 3368, 1979 թվականին՝ 2771 մարդ, 1991 թ. ուներ 4500 բնակիչ։ 1992 թվականին գյուղը բնակեցվել է ադրբեջանցիներով։


== Ճարտարապետություն ==
Մինչ 1992 թվականի օգոստոսը գյուղն ուներ երկու եկեղեցի՝ Սուրբ Հովհաննեսի և Սուրբ Մինասի եկեղեցիները, որոնց ճակատագրերը, գյուղի՝ Ադրբեջանի տիրապետության տակ անցնելուց հետո անհայտ է։
Արծվաշենի արևելքում տեղակայված է դամբարան, որը տեղի բնակիչները մինչ հեռանալը կոչել են «Պատած տուն»։ Դամբարանը բաժանված էր 8 հատուկ հատվածների այն արծվաշենցի հերոսների համար, որոնք իրենց կյանքը տվել են 1905-1906 թվականների հայ-թաթարական արյունահեղության համար։


== Տես նաև ==
Արծվաշենի պատմության և մշակույթի անշարժ հուշարձանների ցանկ (Գեղարքունիքի մարզ)


== Ծանոթագրություններ ==
Պորտ-Կատոն

Պորտ-Կատոն (ռուս.՝ Порт-Катон), ավան Ռուսաստանի Դաշնության Ռոստովի մարզի Ազովի շրջանում։ Մտնում է Մարգարիտովսկովո գյուղական համայնքի կազմի մեջ։ Ազով քաղաքից գտնվում է 60 կմ հեռավորության վրա։
2007 թ. տվյալներով բնակչությունը կազմում է մոտ 2000 մարդ։ Հիմնվել է 18-րդ դար։
Իբիասուսե

Իբիասուսե (պորտ.՝ Ibiassucê), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հարավկենտրոնական մարզում։ Մտնում է Գուանամբի գավառի կազմի մեջ։ Բնակչությունը կազմում է 13 506 մարդ՝ 2006 թվականի տվյալներով։ Գրավում է 382,472 կմ2 տարածք։ Բնակչության խտությունը՝ 35,3 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 49 24.156.717,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.830,75 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,659 (տվյալները՝ ՄԱԿ-ի զարգացման ծրագրի)։
Քլինտոն շրջան (Միսսուրի)

Անվան այլ կիրառումների համար տե՛ս՝ Քլինտոն շրջան (այլ կիրառումներ)Քլինտոն շրջան (անգլ.՝ Clinton County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.085 կմ² է, բնակչությունը՝ 20.743 մարդ (2010 թ. տվյալներով)։ Շրջկենտրոնն է Փլատսբուրգ բնակավայրը։ Կազմավորվել է 1833 թ.։
Զավոդոուկովսկի շրջան (Տյումենի մարզ)

Զավոդոուկովսկի շրջան (ռուս.՝ Заводоуковский район), մունիցիպալ շրջան Ռուսաստանի Դաշնության Տյումենի մարզում։
Ստեղծվել է 1965 թվականին։ Վարչական կենտրոնը՝ Զավոդոուկովսկ։


== Աշխարհագրություն ==
Շրջանի տարածքի մակերեսը կազմում է 2800 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 20628 մարդ։ Բնակչության խտությունը կազմում էր 7,37 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կրեուսա (Պրիամոսի դուստրը)

Կրեուսա (հին հունարեն՝ Κρέουσα, լատ.՝ Creusa), կերպար հին-հունական դիցաբանությունում։ Պրիամոսի և Հեկաբեի դուստրը։ Առաջին կինը Էնիասի։
Պատկերված է Պալիգնոտուսի Դելփիի նկարի մեջ Տրոյական գերիների թվում։ Չնայած ասում են, որ Աստվածների թագուհին և Աֆրոդիտեն փրկել են նրան հելլենների գերությունից։ Նրա ուրվականը երևում է Էնիասին։
Նրա պատվին անվանվել է աստերոիդ՝ (488) Կրեուսա, բացված 1902 թ.-ին։


== Ծանոթագրություններ ==
Դանիլովո (գյուղ, Խուստի շրջան)

Անվան այլ կիրառումների համար տե՛ս՝ ԴանիլովոԴանիլովո (ուկրաիներեն՝ Данилово), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Դանիլովո գյուղում բնակվում էր 1 851 մարդ։ Բնակավայրը զբաղեցնում է 10,11 կմ² տարածք։ Բնակչության խտությունը կազմում էր 0,18 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էգյարլի

Էգյարլի, լեռնագագաթ Հայկական լեռնաշխարհում, Պոնտական լեռների արևելյան հատվածում, Ճորոխ գետի ձախ կողմում, Արդվին քաղաքից մոտ 24 կ հարավ֊արևելք, Սևիցակալ գյուղի մոտ։


== Ծանոթագրություններ ==
Մալինինո (այլ կիրառումներ)

Մալինինո, կարող է վերաբերել՝

Մալինինո - գյուղ Ռուսաստանի Նիժնի Նովգորոդի մարզի Բալախինսկի շրջանի կազմում։
Մալինինո - գյուղ Ռուսաստանի Նիժնի Նովգորոդի մարզի Չկալովսկի շրջանի կազմում։
Lover (ալբոմ, Թեյլոր Սվիֆթ)

Lover (հայերեն՝ Սիրահարված), ամերիկացի երգչուհի Թեյլոր Սվիֆթի յոթերորդ ստուդիական ալբոմը։ Թողարկվել է 2019 թվականի օգոստոսի 23-ին՝ Republic Records լեյբլի և երգչուհու« Taylor Swift Productions, Inc».-ի հովանու ներքո։ Ալբոմի ստանդարտ տարբերակը ներառում է 18 երգ։


== Նախապատմություն ==
2019 թվականի ապրիլի 26-ին Սվիֆթը թողարկեց ME! լիդ-սինգլը՝ ձայնագրված Panic! At The Disco խմբի Բրենդոն Ուրիի մասնակցությամբ։ Տեսահոլովակի պրեմիերան կայացել է նույն օրը։ 2019 թվականի հունիսի 13-ին Թեյլորը Ինստագրամի իր էջում հայտարարել է, որ յոթերորդ ալբոմը կոչվելու է Lover: Բացի այդ, նա պատմել է, որ «You Need to Calm Down» երկրորդ սինգլի թողարկումն առաջիկա ալբոմի օգտին տեղի կունենա հունիսի 14-ին, իսկ տեսահոլովակի պրեմիերան՝ հունիսի 17-ին։ Սվիֆթը ընտրել է ալբոմի թողարկման ամսաթիվը հենց օգոստոսի 23-ին, քանի որ «23.8» ամսաթվից դրանց գումարման դեպքում տրվում է «13» թիվը, իսկ դա Թեյլորի սիրելի թիվն է։
Lover-ը գերազանցել է նախկինում Արիանա Գրանդեի «Thank U, Next» ալբոմի ռեկորդը Apple Music ծառայությունում, կանանց շրջանում ամենաշատ նախնական պատվերներով՝ հավաքելով 178,600 պատվեր աշխարհի այս հարթակում։ Հունիսի 18-ին այդ թիվը հասել է 222,400 պատվերների։


== Շապիկ և տարբերակներ ==
Ալբոմի շապիկը ձևավորել է Վալերիա Ռոչան (Valheria Rocha)։ Ենթադրվում է ալբոմի չորս տարբեր դելյուքս տարբերակների թողարկում, որոնք կտարբերվեն միայն Target-ում հասանելի բոնուսային բովանդակությամբ։


== Ալբոմի կառուցվածք ==
Սվիֆթը ալբոմը բնութագրել է որպես ռոմանտիկ, ասելով, որ «Ալբոմի բոլոր երգերը միայն սիրո մասին են, կամ ինչ-որ բան այդ տեսակի մեջ։ Պարտադիր չէ ռոմանտիկ գաղափարը կառուցել միայն երջանիկ երգերում։ Դուք կարող եք գտնել ռոմանտիկա միայնության մեջ, վշտի կամ անցնելով ձեր կյանքում ինչ-որ ճանապարհներով։ Այն պարզապես ցույց է տալիս այդ ուղիները ռոմանտիկ հայացքով»։


== Սինգլներ ==
«Me!» երգը համարվում է ալբոմի աջակցության լիդ-սինգլը։ Տեսահոլովակի թողարկումը կայացել է 2019 թվականի ապրիլի 26-ին։ Ալբոմի երկրորդ սինգլը դարձել է երգը, որը ստացել է «You Need to Calm Down» անվանումը։ Անոնսի անվանումը որոշվել է Թեյլորի Ինստագրամյան էջի ուղիղ եթերում, որտեղ նաև ցուցադրել է ալբոմի շապիկը, հայտարավել անվանումը և թողարկման ամսաթիվը։ Երգի պրեմիերան տեղի է ունեցել հունիսի 14-ին, իսկ տեսահոլովակը՝ հունիսի 17-ին։


== Կոմպոզիցիաների ցանկ ==
Թրեք լիստը վերցված է Apple Music-ից։


== Ծանոթագրություններ ==
Կեսարիայի բարբառ

Կեսարիայի բարբառ, հայերենի բարբառ։
Ըստ հայերենի բարբառների ձևաբանական դասակարգման՝ պատկանում է «գա» ճյուղին, ըստ բազմահատկանիշ վիճակագրական դասակարգման՝ Փոքր Ասիայի կամ արևմտյան բարբառախմբին։ Խոսվել է Կեսարիայում, ապա՝ Մունճուսուն, Նիզե, Պալակեսի, Էվերեկ-Ֆենեսե, Թոմարզա և այլ բնակավայրերում։ Կեսարիայի բարբառն ունի ա, է, ը, ի, ու, օ, ö, ü, ä ձայնավորները։
Բաղաձայնական համակարգը երկաստիճան է՝ 

ձայնեղ-շնչեղ
խուլԳրաբարի այ>ա (փայտ>փադ), ոյ և ի>ու (լոյս>լուս, ալիւր>ալուր), ութիւն վերջածանցի իւ>ը (զօրութիւն>զօրըթըն)։ 
Անվանական հոլովման մեջ առկա է 4 հոլովաձև, 7 հոլովում՝

ի (ն)
ու (ն)
ան (ը)
օչ (ը)
վան
ց
աԲացառականն ընդունում է էն / մէն / էմէն)
Գործիականը՝ օվ վերջավորություն։
Անձ ցույց տվող գոյականների գործիականը կազմվում է սեռականով և հէդ (ը) կապով։
Հոգնակիի վերջավորություններն են՝ 

էր, նէր, անք / վանք, դիք / վըդիք, անդիք, նի


=== Դերբայներ ===
Դերբայները 4 են՝

անորոշ
կատարելի
հարակատար (կազմում է ժամանակային ձևեր)
ենթակայականՈւնի է, ի, ա և ու խոնարհումները (վերջինը միայն սոսկածանցավոր բայերի համար)։ Բաղաձայնով սկսվող բայերի սահմանական եղանակի ներկան կազմվում է գա (որը շարունակականի իմաստ չունի) մասնիկով (գա գիրէմ = գրում եմ), դրանց ժխտականի կազմությունը յուրահատուկ է (չի-քամ գիրէմ)։ Անորոշ դերբայի սեռականը կազմվում է կրկնակի՝ ու և ի վերջավորությամբ (մընալույի, վասդըգէլույի)։
Սեղանք (այլ կիրառումներ)

Սեղանք, կարող է վերաբերել՝

Սեղանք - գյուղ Արևմտյան Հայաստանում, Խարբերդի վիլայեթի Մեծկերտի գավառակում
Սեղանք - գյուղ Արևմտյան Հայաստանում, Էրզրումի վիլայեթի Քղիի գավառակում
Սեղանք - ավերակ գյուղ Արևմտյան Հայաստանում, Էրզրումի վիլայեթի Քղիի գավառակում
Սեն Պոն (Ալյեի գավառ)

Սեն Պոն (ֆր.՝ Saint-Pont), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Էսկյուրոլ կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03252։


== Բնակչություն ==
Համայնքի բնակչությունը 2008 թվականին կազմում էր 550 մարդ։


== Տնտեսություն ==
2007 թվականի տվյալներով 341 աշխատունակ տարիքի մարդկանցից (15-64 տարեկան) 255-ը տնտեսապես ակտիվ էին, 86-ը անգործունակ (ակտիվության ցուցանիշը 74,8 %, 1999 թվականին եղել է՝ 72,2 %)։ 255 աշխատունակ բնակիչներից 238-ը աշխատում էին (133 տղամարդ և 105 կին), անաշխատանք էին 17-ը (11 տղամարդ և 6 կին)։ 86 անգործունակ մարդկանցից 26-ը աշակերտներ կամ ուսանողներ են, 29-ը թոշակառու, 31-ը անաշխատունակ էին այլ պատճառներով։


== Տեսարժան վայրեր ==
Ռոմանական եկեղեցի՝ ХII դար
Դը Սեն Պոն շատո


== Պատկերասրահ ==

		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեն Պոն» (ֆրանսերեն)։ Արխիվացված օրիգինալից 2012-09-30-ին։ Վերցված է 2012-7-27 
«Սեն Պոն» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Ֆլո Ռայդա

Թրեմար Լեյսել Դիլարդ (անգլ.՝ Tramar Lacel Dillard, սեպտեմբերի 16, 1979(1979-09-16), Քերոլ Սիթի, Մայամի Դեյդ շրջան, Ֆլորիդա, ԱՄՆ և Opa-locka, Մայամի Դեյդ շրջան, Ֆլորիդա, ԱՄՆ), առավել հայտնի իր Ֆլո Ռայդա (Flo Rida) բեմական կեղծանվամբ, ամերիկացի ռեփեր։ Հայտնի է մի շարք հիթային սինգլների թողարկմամբ, ինչպիսին է 2008 թվականի «Low» դեբյուտային սինգլը, որը 10 շաբաթ շարունակ առաջին հորիզոնականը զբաղեցրեց ԱՄՆ-ի Billboard Hot 100 չարթում և նոր ռեկորդ սահմանեց վաճառքի թվով։ Հետագա միջազգային հիթային սինգլներն են «Right Round», «Club Can't Handle Me», «Good Feeling», «Wild Ones», «Whistle» և «I Cry»։
Ֆլո Ռայդան թողարկել է 4 ալբոմ՝ Mail on Sunday (2008), R.O.O.T.S. (2009), Only One Flo (Part 1) (2010), and Wild Ones (2012). Ընդհանուր առմամբ նրա երաժշտությունն ամբողջ աշխարհում ներբեռնել են 75 մլն անգամ։


== Կենսագրություն և կարիերա ==


=== 1979–2006: Վաղ կյանք և կարիերայի սկիզբ ===
Թրեմար Դիլարդը ծնվել է 1979 թվականի սեպտեմբերի 16-ին Ֆլորիդա նահանգի Քերոլ Սիթի քաղաքում։ Մեծացել է 7 քույրերի հետ միասին, որոնցից ոմանք երգում էին տեղի ավետարանական երգչախմբում։
Դիլլարդի զարմիկը հանդես էր գալիս տեղական «2 Live Crew» ռեփ խմբում, և Դիլարդը 9-րդ դասարանում միանում է «GroundHoggz» ռեփ խմբին, որը բաղկացած էր 3 երաժշտից՝ 1Բրեդ, Քեյ Լայմ և Ֆիսթ, ով Դիլարդի հետ նույն՝ 187-րդ շենքում էր ապրում։ Նրանք սկսեցին ձայնագրվել Քարվեր Ռենչիսի ընդհատակյա ստուդիաներում։ GroundHoggz-ն այս կազմով գոյատևեց 8 տարի։
Նրա աշխատանքը «2 Live Crew» խմբի երաժիշտ Ֆրեշ Քիդ Այսի հետ, գրավեց ԴեՎանտե Սվինգի ուշադրությունը, ով «Jodeci» բենդի անդամներից էր։ Քանի որ նրան մի քանի խոշոր լեյբլներ մերժել էին, նա նոր աշխատանք էր փնտրում, որը կապված չէր լինի երաժշտության հետ։
1998 թվականին ավարտելով ավագ դպրոցը՝ նա 2 ամիս միջազգային բիզնես մենեջմենթ սովորեց Լաս Վեգասի Նևադայի համալսարանում, 2 ամիս էլ սովորեց Բարի համալսարանում։ «Poe Boy Entertainment» անկախ լեյբլից հեռախոսազանգ ստանալով՝ վերադարձավ Ֆլորիդա՝ որպեսզի շարունակի իր երաժշտական կարիերան։
2006 թվականին Դիլարդը պայմանագիր կնքեց Poe Boy-ի հետ և սկսեց հանդես գալ Ֆլո Ռայդա անվամբ՝ համագործակցելով այնպիսի երաժիշտների հետ, ինչպիսիք են Ռիք Ռոսը, Թրայնան, Թի Փեյնը, Թրիք Դեդին։ «Birthday» կեղծանվամբ փողոցային սինգլը, որը կատարում էր Ռիք Ռոսի հետ համատեղ, նրա առաջին կարևոր թողարկումն էր։ Նա առաջին անգամ իր մասնակցությունը ունեցավ DJ Khaled-ի «We the Best» ալբոմի «Bitch I'm from Dade County» երգում, որում իրենց մասնակցությունն ունեին նաև Թրիկ Դեդին, Թրինան, Ռիք Ռոսը, Բրիսկոն, C-Ride-ը և Dr. Dre-ն։


== Սկավառակագրություն ==
Mail on Sunday (2008)
R.O.O.T.S. (2009)
Only One Flo (Part 1) (2010)
Wild Ones (2012)


== Ծանոթագրություններ ==


== Արտաքին հղումներ ==
officialflo.com (պաշտոնական կայք) Archived 2011-02-19 at the Wayback Machine.
999 (այլ կիրառումներ)

999, կարող է վերաբերել.

999 - ոչ նահանջ տարի, ըստ Գրիգորյան օրացույցի սկսում է երեքշաբթի։ Սա մեր թվարկության 999 թվականն է, X դարի 99-րդ տարին։
999 - բրիտանական 999 փանկ ռոք խմբի դեբյուտային ստուդիական ալբոմ, թողարկված՝ 1978 թվականին United Artists Records ընկերության կողմից։ 1978 թվականի մարտի 25-ին սկավառակը զբաղեցրել է 53 հորիզոնականը UK Albums Chart֊ում, բայց ավելի բարձր հորիզոնական չի գրավել։
Ռիկի Պուչ

Ռիկի Պուչ (իսպ.՝ Riqui Puig, օգոստոսի 13, 1999(1999-08-13), Մատադեպերա, Վալես Օքսիդենտալ, Àmbit metropolità de Barcelona, Բարսելոնայի պրովինցիա, Կատալոնիա, Իսպանիա), իսպանացի պրոֆեսիոնալ ֆուտբոլիստ։ Ներկայումս հանդես է գալիս Բարսելոնա B-ի կազմում։ Խաղում է կենտրոնական կիսապաշտպանի դիրքում։


== Ակումբային կարիերա ==


=== Բարսելոնա ===
Պուչը Բարսելոնայի ակադեմիայի սան է։ Բարսելոնա B-ի կազում իր առաջին հանդիպումը անցկացրեց 2018 թվականի փետրվարի 24-ին՝ փոխարինման մտնելով Խիմնաստիկ Տառագոնայի դեմ խաղում։ Իր պրոֆեսիոնալ դեբյուտը նշեց դեկտեմբերի 5-ին՝ փոխարինելով Օրիոլ Բուսկետսին Իսպանիայի գավաթի Կուլտուրալ Լեոնեսայի դեմ խաղում և այս խաղում գոլային փոխանցում տալով Դենիս Սուարեսին։ Առաջին հանդիպումը Լա Լիգայում անցկացրեց ապրիլի 13-ին՝ թիմի մեկնարկային կազմում խաղադաշտ դուրս գալով Հուեսկայի դեմ խաղում։ 2018-19 մրցաշրջանում Պուչը Բարսելոնայի հիմնական թիմի կազմում անցկացրեց 3 հանդիպում՝ դառնալով 1 գոլային փոխանցման հեղինակ։


== Միջազգային կարիերա ==
2019 թվականի մարտին Պուչը հրավիրվեց Կատալոնիայի ազգային հավաքական՝ Վենեսուելայի դեմ խաղի համար։ Այս խաղում նա փոխարինեց Ժերար Պիկեին՝ խաղադաշտ դուրս գալով հանդիպման 52-րդ րոպեին։


== Կարիերայի վիճակագրություն ==


=== Ակումբային վիճակագրություն ===
2019 թվականի սեպտեմբերի 10-ի դրությամբ


== Նվաճումներ ==


=== Ակումբային ===
Բարսելոնա

ՈՒԵՖԱ Երիտասարդական գավաթ. 2017–18
Լա Լիգա. 2018–19


== Ծանոթագրություններ ==


== Արտաքին հղումներ ==
Պուչի պաշտոնական Տվիտերի էջը
Պուչի պաշտոնական Ինստագրամի էջը
Պուչը transfermarkt-ում
Պուչը soccerbase.com-ում
Պուչը WhoScored.com կայքում
Պուչը Բարսելոնայի պաշտոնական կայքում
Պուչը ՈՒԵՖԱ-ի պաշտոնական կայքում